《早春霁后山庄即事》
唐代·朱千乘

插槿未成篱，啼莺早已知。日长春霁后，风暖柳烟宜。

席户门斜掩，渔舟钓直垂。久将松竹比，宁惧岁寒移。

上药幽前圃，繁花压小枝。素琴延玩月，清渭酌临池。

守道安疑老，专经数欲奇。若为裁二鬓，羞向镜中窥。

作者简介：唐人。曾居越州镜中别业。宪宗元和元年春，在越州作诗送日僧空海归国。有诗集一卷，空海曾携归日本，奏上之。今不存。